Document ID: /fineweb-2-swissfilter-quality_10-filterrobots/filtered/02038.jsonl.gz/6232

«Jau ma sent uss fitg bain cun dar il ti in a l'auter», quai di Prisca Cathomen, ortopedagoga che visita per sia lavur famiglias en Surselva. L'entschatta saja dentant stà curius, damai che a Cuira vegniva ditg Vus.
Per Renata Coray ch'è sociolinguista di la moda e maniera, co che nus discurrin in cun l'auter bler davart la persuna che discurra. Ins na fa betg mo in maletg da la persuna a basa dal vesair ora, mabain era da la moda e maniera co che insatgi discurra. E là tutga il dir ti e Vus er latiers.
E sa mida la communicaziun tranter umans, sch'i vegn ditg ti u Vus? Il psicolog da lavur Thomas Brandenberger na crai betg. Ma i possia esser che la distanza creschia in zic e ch'i dettia dapli flosclas. E cun il ti datti vischinanza e quai saja bun.